CELEX: 62016TN0209
Language: sk
Date: 2016-05-03 00:00:00
Title: Vec T-209/16: Žaloba podaná 3. mája 2016 – Apax Partners UK/EUIPO – Apax Partners Midmarket (APAX PARTNERS)

27.6.2016   
            
            
               SK
            
            
               Úradný vestník Európskej únie
            
            
               C 232/30
            
         Žaloba podaná 3. mája 2016 – Apax Partners UK/EUIPO – Apax Partners Midmarket (APAX PARTNERS)
   (Vec T-209/16)
   (2016/C 232/39)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Apax Partners UK Ltd (Londýn, Spojené kráľovstvo) (v zastúpení: D. Rose a J. Warner, solicitors)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Apax Partners Midmarket (Paríž, Francúzsko)
   
      Údaje týkajúce sa konania pred EUIPO
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: slovná ochranná známka Európskej únie „APAX PARTNERS“ – ochranná známka Európskej únie č. 1 805 282.
   
      Konanie pred EUIPO: konanie o vyhlásení neplatnosti.
   
      Napadnuté rozhodnutie: rozhodnutie druhého odvolacieho senátu EUIPO zo 17. februára 2016 vo veci R 1611/20114-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie v celom rozsahu a nariadil obnovenie zápisu v celom rozsahu zo strany EUIPO,
            
         
               —
            
            
               uložil EUIPO a každému účastníkovi zúčastňujúcemu sa tohto konania pred odvolacím senátom povinnosť nahradiť trovy tohto konania, ako aj trovy konania pred odvolacím senátom a trovy konania o vyhlásenie neplatnosti č. 779 C pred zrušovacím oddelením.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. a) a b), v spojení s článkom 53 ods. 1 písm. a) nariadenia č. 207/2009.